CELEX: 62016TN0146
Language: fi
Date: 2016-04-04 00:00:00
Title: Asia T-146/16: Kanne 4.4.2016 – Vereniging tot Behoud van Natuurmonumenten in Nederland ym. v. komissio

30.5.2016   
            
            
               FI
            
            
               Euroopan unionin virallinen lehti
            
            
               C 191/41
            
         Kanne 4.4.2016 – Vereniging tot Behoud van Natuurmonumenten in Nederland ym. v. komissio
   (Asia T-146/16)
   (2016/C 191/54)
   Oikeudenkäyntikieli: hollanti
   
      Asianosaiset
   
   
      Kantajat: Vereniging tot Behoud van Natuurmonumenten in Nederland (‘s-Graveland, Alankomaat), Stichting Het Groninger Landschap (Haren, Alankomaat), It Fryske Gea (Opsterland, Alankomaat), Stichting Het Drentse Landschap (Assen, Alankomaat), Stichting Het Overijssels Landschap (Dalfsen, Alankomaat), Stichting Het Geldersch Landschap (Arnhem, Alankomaat), Stichting Flevo-Landschap (Lelystad, Alankomaat), Stichting Het Utrechts Landschap (De Bilt, Alankomaat), Stichting Landschap Noord-Holland (Heiloo, Alankomaat), Stichting Het Zuid-Hollands Landschap (Rotterdam, Alankomaat), Stichting Het Zeeuwse Landschap (Heinkenszand, Alankomaat), Stichting Het Noordbrabants Landschap (‘s Hertogenbosch, Alankomaat), Stichting Het Limburgs Landschap (Maastricht, Alankomaat) (edustajat: asianajajat P. Kuypers ja M. de Wit)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 2.9.2015 tehdyn komission päätöksen, joka koskee tukitoimenpidettä SA.27301 (2015/NN) – Alankomaat ja on annettu tiedoksi numerolla C(2015) 5929
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu SEUT 107 artiklan 1 kohdan rikkomiseen.
               
                           —
                        
                        
                           Kantajat väittävät, että luonnonsuojelu on Alankomaissa yleistä etua koskevista palveluista tehdyn pöytäkirjan N:o 26 2 artiklassa tarkoitettu yleistä, muuta kuin taloudellista, etua koskeva palvelu (EUVL 2012, C 326, s. 308), eikä se ole näin ollen taloudellista toimintaa.
                        
                     
                           —
                        
                        
                           Kantajat on virheellisesti luokiteltu SEUT 107 artiklan 1 kohdassa tarkoitetuiksi yrityksiksi. Kantajat väittävät ensiksi, että ne ovat voittoa tavoittelemattomia alueidenhoitojärjestöjä, jotka on perustettu (muun kuin taloudellisen) julkisen tarkoituksen toteuttamista varten. Ne esittävät toiseksi, että ne eivät ole yrityksiä saadessaan alueidenhoidosta vastaaville luonnonsuojelujärjestöille myönnettävästä tuesta annetun asetuksen (Regeling bijdragen particuliere terreinbeherende natuurbeschermingsorganisaties) nojalla alueita ja tukea luontoa varten.
                        
                     
                           —
                        
                        
                           Tuki ei johda taloudelliseen hyötyyn SEUT 107 artiklan 1 kohdassa tarkoitetulla tavalla, kun otetaan huomioon tukeen liittyvät ehdot.
                        
                     
                           —
                        
                        
                           Tuella ei vääristetä kilpailua.
                        
                     
                           —
                        
                        
                           Tuella ei ole haitallista vaikutusta jäsenvaltioiden väliseen kauppaan.
                        
                     
         
               2)
            
            
               Toinen kanneperuste, joka perustuu perusteluvelvollisuuden loukkaamiseen.